UPDATE. Maia Sandu a revenit cu un mesaj pe Facebook în care spune că la Londra, la una din secțiile de votare pentru moldoveni s-au terminat deja buletinele de vot.

”La Londra, în secția de vot Stratford (nr. 336), s-au terminat buletinele de vot, în timp ce sute de cetățeni așteaptă afară pentru a vota.

Cer demisia ministrului Afacerilor Externe și a președintei Comisiei Electorale Centrale, ca principali responsabili de acest dezastru.

Totodată, depunem plîngere penală împotriva acestor doi demnitari pentru obstrucționarea dreptului de vot al cetățenilor Republicii Moldova garantat de Constituție. Text inițial:

Candidatul proeuropean la alegerile prezidențiale din Moldova, Maia Sandu, a postat pe Facebook câteva fotografii care arată că, la secțiile de votare din străinătate, moldovenii stau la coadă să voteze.

Lidera Partidului ”Acțiune și Solidaritate” a lansat și un îndemn pentru membrii diasporei:

”Oamenii din diaspora stau în rînduri enorme pentru a vota!

Dragii noștri,

În unele secții de votare din afara țării numărul buletinelor de vot e pe sfîrșite. Nu plecați. Iar pentru fiecare vot obstrucționat în afara țării, sunați acasă și aduceți două voturi aici, în țară!